http___lonewolf.com.hr_2017_12_22_madame-recenzija-filma__1.xml
1.1 2.1 3.1 4.1 5.1
SFF 2017: Interview – Amanda Sthers, director of Madame French Director Amanda Sthers has been in Sydney for the World premiere of her new film Madame at the Sydney Film Festival. Madame is a romantic comedy about an unexpected love affair that starts at dinner and spreads to the Paris streets. The film stars Toni Collette and Harvey Keitel. The State Theatre was packed for the first ever screening of the comedy, and 2ser’s Glen Falkenstein sat down with an excited Amanda Sthers to talk about the new film.
1.1 2.1 3.1 4.1 5.1 6.1 7.1 7.2 7.3 8.1 8.2 8.3 8.4 9.1 9.2 9.3 10.1 10.2 10.3 10.4 10.5 10.6 11.1 11.2 12.1 12.2 12.3 12.4
Moderna priča o Pepeljugi, s nekoliko neuobičajenih razvoja priče, u prvom filmu na engleskom jeziku francuske spisateljice i redateljice Amande Sthers koja je okupila zanimljivu glumačku ekipu Naziv originala: Madame Uloge: Harvey Keitel, Toni Collette, Rossy de Palma, Michael Smiley, Brendan Patricks, Sonia Rolland, Stanislas Merhar, Tom Hughes Redatelj: Amanda Sthers Trajanje: 91 minut Datum premijere: 21. prosinac 2017. Trailer za Madame mi je privukao pažnju, čini mi se dok sam čekao početak filma Čudo, i iako nije bio toliko spektakularan da mi je iščekivanje premijere bilo teško koliko i iščekivanje Božića, ipak mi je toliko zagolicao mašti da mi je odlazak na premijeru bilo nešto čemu sam se veselio. Madame je izgledao kao ležeran, blesast film, koji će nasmijati. I iako jest ležeran, definitivno jest blesav, pa čak ponešto i nasmije, rezultat baš nije onaj kojem sam se nadao. Iako se film i dalje vodi kao francuski, Madame je prvi film francuske redateljice Amande Sthers na engleskom jeziku u kojem Toni Collette i Hervey Keitel igraju bogati američki par koji presele u ljetnikovac u Parizu. Nakon što se prije početka večere, koju spravlja za prijatelje, pojavi Herveyev sin iz prvog braka, Collette počne paničariti shvaćajući da će na večeri biti 13-ero ljudi, što naravno donosi nesreću. Stoga nagovori sluškinju Mariu, u čijoj ulozi je Rossy de Palma, da im se pridruži i glumi španjolsku plemkinju izbjegavajući prevelika druženja s ostalim gostima na večeri. Međutim, uz pokoju čašicu viška Maria se opusti i oduševi britanskog brokera koji se, na Collettin horor, zaljubi u nju. Madame je tipična priča o Pepeljugi, priča o djevojci iz donje klase u koju se zaljubi netko iz gornje, ali prepričana u moderno vrijeme i na prilagođen način, s nekoliko preokreta koji će na kraju priču ipak srećom odvući u drugom pravcu. U ovom slučaju ne mogu o detaljima jer bih ušao u spoilere, ali te neke razlike čine ovaj film podnošljivim. Da, nažalost Madame nije puno više od podnošljivog. Teško je to zamisliti kada se zna da su u glumačkoj ekipi dobitnica Zlatnog globusa Toni Collette, vlasnik nominacija za Oskara i Zlatni globus, te Rossy de Palma za koju bi se nakon što se pojavila u sedam filmova hvaljenog Pedra Almodovara moglo reći da je njegova muza. Ali nitko od njih ne uspijeva očarati, više izgledajući kao loša parodija lika kojeg bi trebali igrati. Naravno, kako je riječ o komediji cilj vjerojatno i jest bio isparodirati likove, ali ne na ovaj način. Toni Collette je užasno iritantna i nikada nećete biti na njezinoj strani, čak i kada se pokušava pokazati da i bogati imaju svoje probleme. Hervey Keitelov lik kao da je na samrti – toliko živosti u sebi ima, a minutaže na ekranu je nedovoljno da bi ga se moglo nazvati ičim više od epizodne uloge. Rossy de Palma je trebala biti lik koji će vas osvojiti, i u kome će svatko prepoznati djelić sebe, lik uz kojeg ćete biti cijelo vrijeme, ali ja neki privrženost liku nisam osjetio niti u jednom trenutku, a još sam veliki fun „underdoga“. Iako nije toliko važna stvar u komedijama, cijela premisa filma je prilično stupidna i teško je uopće zamisliti da bi netko samo da izbjegne brojku 13, natjeravao sluškinju (ili bilo koga drugoga), da glumi nekoga s kim nema baš nikakve dodirne točke!? Ponavljam, iako realnost u komedijama nije toliko važna, ipak neke prilično glupe stvari bodu oči. Madame je film koji je priču proširio van granica same večere prelazeći doslovno u priču o Pepeljugi. Da je ostao samo na večeri, i na tome gradio cijelu radnju i smijeh, osobno sam mišljenja da bi film bio puno, puno bolji. Ovako sve ostaje na pokušajima smijeha u kombinaciji s romantičnom pričom jer, kako i sam lik u filmu kaže – svi vole sretne krajeve. Ukoliko ste od onih koji pate za romantičnim pričama sa sretnim krajem, bolje potražite neki drugi naslov – barem romantičnih komedija ne nedostaje.Amanda Sthers, Brendan Patricks, Harvey Keitel, Komedija, Michael Smiley, Rossy de Palma, Sonia Rolland, Stanislas Merhar, Tom Hughes, Toni Collette